डच गिल्डर
डच गिल्डर (डच: Nederlandse gulden उचारणः निदरलान्डस गुल्डेन), नीदरलैंड की भूतपूर्व राष्ट्रीय मुद्रा थी। सन् २००२ में नीदरलैंड ने भी यूरो क्षेत्र के अन्य देशों के सामान ही यूरोप की एकल मुद्रा यूरो को अपना लिया। गिल्डर १३ वीं शताब्दी से नीदरलैंड की राष्ट्रीय मुद्रा थी। नीदरलैंड एंटीलीज़, में अभी भी डच गिल्डर का ही उपयोग होता है, हालांकि यह मुद्रा डच गिल्डर से भिन्न है। डच नाम गुल्डेन (gulden) एक मध्यम डच विशेषण है जिसका अर्थ है, 'स्वर्ण', जो इस बात का संकेत है की मूलतः धातु के सिक्के सोने से बने होते थे। डच गिल्डर के लिए उपयोग में लाया जाने वाला ƒ या FL, फ्लोरिज्न (florijn) एक और अन्य प्राचीन मुद्रा से प्राप्त किया गया था। यूरो से डच गिल्डर की विनिमय दर २.२०३७ प्रति यूरो है, जो अभी भी पुराने लेन देन के लिए उपयोग में लाया जाता है।